**Text from Knauf Insulation free for use:**

**Hurtig og nemt med Supafil Frame**

**Trods højden på de to husgavle – 32 meter – kunne hovedentreprenør Egil Rasmussen A/S godt anvende løsuld. Arbejdet tog 20 timer for to mænd fra Perleisolering ApS, i alt syv tons Supafil Frame i et 25 cm tykt lag med 34 kg løsuld pr. kvadratmeter.   
  
– Tidsbesparelsen er stor, når man kan blæse isoleringen ind i stedet for at bruge de traditionelle plader, siger Jan Hansen, projektleder hos Egil Rasmussen A/S.**Det store renoveringsprojekt i Varbergparken i Haderslev i Sønderjylland er netop afsluttet med et godt resultat. Både tømrermester Franck Andersen Perle fra Perleisolering ApS i Skive og Jan Hansen fra Egil Rasmussen A/S er tilfredse både med arbejdet – Supafil Frame i gavlene og EcoBatt- isoleringsplader i resten af væggene – og hvor nemt det gik.   
  
– Vi begyndte at bruge Knauf Insulations produkter for syv år siden, da vi ledte efter alternativer til de produkter, der er fremstillet af papir eller amingo. Supafil Frame løber for eksempel ikke ud lige som amingokugler, når man bruger det i hulrum. Det er et godt produkt, som vi er utrolig tilfredse med. Desuden er det miljøvenligt, siger Franck Andersen og fortsætter.   
  
– Netop projektet med gavlene fik vi hjælp til af Søren Bendix fra Knauf Insulation i form af beregning af materialeforbrug og hvilket tryk, vi skulle blæse løsulden ind med.   
  
**”Utrolig effektivt”**   
Lige så tilfreds er Jan Hansen med de systemer, Knauf Insulation tilbyder.   
  
– Vi har benyttet os af Knaufs system med stålstolper for at blæse Supafil Frame ind uden risiko for, at materialet med tiden pakker sig sammen. Og med denne metode kunne vi lukke gavlene af tidligt og bare have de få huller åbne, som skulle bruges til indblæsningen.   
  
Også det øvrige renoveringsarbejde, hvor man brugte EcoBatt til isolering, er gået glat.   
  
– Vi kunne bestille isoleringen efter mål direkte fra fabrikken. Vi skulle bare montere materialet, utrolig nemt og effektiv, siger Jan Hansen.   
  
Både han og Franck Andersen roser samarbejdet indbyrdes og med Knauf Insulation.   
  
– Ja, alt har fungeret rigtig godt, og vi er helt sikre på, at vi fortsætter med at arbejde med Knauf Insulation i fremtiden, siger Jan Hansen.

**Kontakt:**

Peter Isacsson, Nordic General Manager | +46 (0)706 45 00 06

Fredrik Stengarn, Press Officer | +46 (0)735 23 23 32

Thomas Pompe, Management assistent | +46 (0)703 35 54 43

Elin Gustafsson, Nordic Marketing Coordinator | +46 (0)703 65 66 04